Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisrael ja Ühendkuningriik sõlmisid uue tegevuskava
kahe liitlase strateegilise partnerluse tugevdamiseks.
Iisraeli kaitseminister paljastab Iraani ettevalmistused
kasutada oma käsilasi Iraagis Jordaania Hašimiidi Kuningriigi vastu.
IDF-i peastaabiülem kutsub valvsusele
Iisraeli vaenlaste suhtes.
Iisrael ja Inglismaa töötavad aktiivselt
oma strateegiliste suhete süvendamiseks mitmel rindel,
sh eelkõige kaubanduse, innovatsiooni ja julgeoleku alal.
Iisraeli peaminister Benjamin Netanyahu võõrustas Briti välisministrit
Rahvaste Ühenduse ja arengu- küsimuste alal James Cleverlyt,
ning rõhutas sügavat sidet Londoni ja Jeruusalemma vahel.
Mul on väga hea meel teid näha, hr Cleverly,
sest meil on suurepärased suhted
ja olen kindel, et see visiit muudab need veelgi tugevamaks.
Oleme kaks sarnaselt mõtlevat, tarka riiki. Maailm kuulub neile,
kes on uuenduslikud. Oleme innovatsiooniriigid.
Oleme demokraatiad, tugevad, elujõulised ja koostööaltid.
Tervitan teid selles vaimus.
Pärast kohtumist Netanyahuga
kohtus Briti välisminister oma Iisraeli kolleegi Eli Coheniga,
kellega allkirjastati Inglismaa ja Iisraeli uus kahepoolne tegevuskava
liitlaste tiheda strateegilise partnerluse tugevdamiseks.
Briti minister käsitles uut tegevuskava
esinedes Herzliyas Reichmani Ülikooli ICT Instituudis
igaaastasel ülemaailmsel terrorismi- vastase võitluse konverentsil.
Mul on tõeliselt hea meel,
ja üks põhjus, miks see nädal siin olen,
on tähistada, avalikustada ja kuulutada
tugevat kahepoolset suhet Ühendkuningriigi ja Iisraeli vahel.
Allkirjastasime välisminister Eli Coheniga kahepoolse tegevuskava
meie lähedase strateegilise partnerluse tugevdamiseks
ja mul on hea meel,
et peame nüüd ka läbirääkimisi ajakohastatud kaubanduslepingu üle;
et meie tehnoloogiakoostöö
on soodustanud sadu uuenduslikke partnerlusi;
ja mõned teist siin saalis on teadlikud, kuid paljud ei tea,
et iga seitsmenda ravimi, mida mu riigi tervishoius kasutatakse, tarnib Iisrael.
Nii et tänan teid ka selle eest.
Kuid arvan, et miski ei illustreeri paremini meie partnerlust
kui meie ühine töö meie rahvaste ohutuse kaitsel.
Keset rahvuslikult motiveeritud terrori- aktide arvu kasvu iisraellaste vastu
väljendas minister Cleverly,
kelle riigi luureametid teevad tihedat koostööd oma Iisraeli kolleegidega,
Londoni ühemõttelist toetust Jeruusalemma võitlusele terroriga.
Lisaks rõhutas Briti välisminister, et Inglismaa ei unusta Iraani rolli
eelkõige Iisraeli vastu suunatud terrorismile kaasa aitamisel.
Kahjuks pole see ainult terrorirühmituste eesmärk.
Nagu teate, on neil rühmitustel regioonis ka kaasaaitajad.
Iraani režiim on avalikult ja regulaarselt kutsunud üles
Iisraeli riigi hävitamisele. Inglismaa ei kiidaks seda iial heaks.
Iraan edastab relvi kogu regioonis;
nad rahastavad terrorirühmitusi nagu Hamas ja Palestiina Islamidžihaad
ning rühmitusi,
mis püüavad iisraellastele surma ja hävingut tuua.
Nad tulistavad rakette asulatesse.
Nad sihivad lapsi ja tsiviiltaristut.
Nad pussitavad ja tulistavad süütuid,
olenemata usutunnistusest, rahvusest ja etnilisest kuuluvusest.
Neid, kes ei tee midagi muud,
kui elavad teie erakordses riigis lihtsalt oma argielu.
Ja Iraan keeldub võtmast vastutust oma osaluse eest neis rünnakuis.
Kuid meil Ühendkuningriigis pole mingeid illusioone
Iraani kuritahtliku rolli suhtes.
Samuti konverentsil esinenud Iisraeli kaitseminister Yoav Gallant
kordas Jeruusalemma tuntud seisukohta, mille järgi Iraan
kujutab endast suurimat ohtu Iisraeli riiklikule julgeolekule.
Iraan on suurim oht Iisraelile, regionaalsele stabiilsusele
ja kogu ülemaailmsele reeglitel põhinevale korrale.
Ta taotleb sõjalist tuumavõimekust
ja on selle sihi saavutamisele lähemal kui iial varem.
Lähis-Ida muutuste egiidi all
juhib Iraan ideoloogilist ja geograafilist vallutusprotsessi
paljude regiooni riikide vastu.
Ta tegeleb lagunevate riikidega, kust ta teostab vaenulikke ülevõtmisi,
ning teistes riikides ta sisuliselt stimuleerib riigid nurjumisseisundisse,
sundides nad põlvili sama sihiga. Iraani eesmärk on luua tingimused
Iisraeli vastu peetavaks kurnamissõjaks kõigil tema piiridel.
Samal ajal töötab ta tuumarelvavõimekuse nimel,
mitte ühe pommi, vaid terve pommiarsenali nimel.
Jeruusalemma esikaitseametnik andis seejärel ajakohastatud ülevaate
Iisraeli rinnetest, mille kaudu Iraan püüab Iisraeli sõjaliselt sisse piirata.
Liibanoni osas kordas minister Gantz oma hiljutist ähvardust
Iraani käsilase Hezbollah' suhtes.
Liibanonis on Hezbollah' pidev pilkamine meie põhjapiiril
julge ja ohtlik tegevus, mida juhib Iraan.
Nasrallah on ilmselt unustanud,
milline on tegelik jõudude tasakaal
Iisraeli, Liibanoni ja Hezbollah' vahel.
Ta püüab poseerida Liibanoni kaitsjana.
Ometi hoiab ta sisuliselt Liibanoni
ja selle kodanikke pantvangis.
Tegelikult loodab Hezbollah edendada Iraani šiiitide huve
ja see tegevus võib viia ta otsustava veani.
Sellel veal on Hezbollah' ja Liibanoni jaoks väga raske hind.
Gantz avaldas seejärel osalise info
Iraani sõjalise kindlustatuse ulatuse kohta Liibanonis,
sh terve lennuvälja,
mis on rajatud vaid 20 km kaugusele Põhja-Iisraeli Metula linnast.
Väidetav lennurada, mida Iisraeli luureteenistus hoolikalt jälgib,
on ilmselt mõeldud väike- ja keskmise suurusega lennukitele ja droonidele.
Kaitseminister Gantz jätkas Süüria rinde käsitlemisega,
rõhutades Iisraeli vankumatut otsustavust
takistada islamivabariigi sõjalist kinnistumist Süüria pinnal.
Ka Süürias püüab Iraan omakaitseväge luua.
Oma kaitseaparaadi kaudu
ei luba me Golanil, Hermoni mäest idas,
Hezbollah nr 2 moodustumist.
Me ei luba Süüria pinnasel Iraani armee moodustamist.
Jeruusalemma esikaitseametnik
käsitles seejärel Palestiina terrorirühmitusi,
mis on viimastel kuudel tihendanud oma osalust
Iraani nn kurjuse telje raames.
Palestiinlaste terrorirühmitused,
peamiselt Hamas ja Palestiina Islamidžihaad (PIJ),
on muutumas Iraani kurjuse telje allorganiteks.
Iraan on rahaliste vahendite ja teadmiste tarnija.
Iraan on nende rühmituste juhendaja ja vahendaja.
Teine rinne, mida kaitseminister Gallant rõhutas,
hõlmab Jordaania piiri Iraagiga,
kus iraanlased valmistavad oma Iraagi käsilaste abil ette
sissetungi Hašimiidi kuningriiki,
selge kavatsusega püstitada idarinne Iisraeli vastu.
Iraani ja Jordaania piiril, meist idas
on Iraani hiljutised ulatuslikud ponnistused suunatud
Jordaania idapiiri destabiliseerimisele
Iraagis paiknevate šiiitlike relvarühmituste kaudu,
mille peakorter asub Iraagis ja kes on end piiri äärde sisse seadnud,
valmistudes näiliselt sissetungiks Jordaaniasse.
Nende sihtmärk, ärge laske end eksitada,
pole ainult Jordaania, vaid ka Iisrael.
See unikaalne nurk hõlmab rinde loomist Galilea merest Eilati laheni,
400 km ulatuses meie idapiiril.
Nagu teate, on see väga lähedal meie asustuskeskustele,
eelkõige Jeruusalemmale.
Kuigi Iisraelil on teadaolevalt kvalitatiivne sõjaline eelis
Iraani ja tema käsilaste ees,
kutsus IDF-i peastaabiülem kindralleitnant Herzi Halevi
mälestustseremoonial 1973. a Yom Kippuri sõjas langenute auks
valvsusele Iisraeli vaenlaste ees.
Peame arvestama iga vaenlase avaldusega, nii sõnus kui tegudes,
mitte alahindama neid ja mitte ülistama ennast.
Peame olema rohkem kui iial varem valmis
mitmel areenil toimuvaks ja ulatuslikuks sõjaliseks konfliktiks,
mis hõlmab manööverdamist
lähikontaktis ja suure hõõrdumisega vaenlasega,
mis toob kaasa kaotusi ja inimohvreid, ning kus rindejooneks on ka tagala.
Vaenlastel võib tekkida kiusatus ära kasutada mitmerindelist ohtu meie ees
Nad parem teadku, et kui Iisrael on ohus,
suudab ta mobiliseerida kõik oma ressursid,
panna erimeelsused kõrvale, ja lööki anda.
Nii oli see Yom Kippuri sõjas ja nii on see vajadusel ka täna.
Aitäh, et vaatasite TV7 Iisraeli Uudiseid!
Paluge jätkuvalt rahu ja päästet Jeruusalemmale ja Iisraelile.
Olen Jonathan Hessen. Õnnistatud õhtut! Homseni!
Tõlge: Monika Jaaguri